АҞӘА, ажьырныҳәа 17 – Sputnik, Асмаҭ Ҵәыџьԥҳа. Ахыбра ажәлараан иԥҽыз аҩнымаҭәа аԥсахразы 260 нызқь мааҭ аҭаххоит ҳәа Sputnik иазеиҭарҳәеит аусбарҭа апресс-маҵзураҿы.
"Иҟоу аԥхасҭа инагӡаны макьаназы ахә шьам, ари раԥхьатәи аԥхьаӡарақәа роуп", - рҳәеит апресс-маҵзураҿы.
Аминистрцәа Реилазаара аԥенџьырқәа рыԥсахра 57 нызқь мааҭ ақәхарџьуп.
Аремонт аԥара ахыршәаауеит аиҳабыра арезервтә фонд аҟынтәи.
Аҿагыларатә акциақәа раан ахада Иусбарҭагьы аԥхасҭа аиуит. Уи ахәԥса макьана ишьақәыргылам.
Ажьырныҳәа 9 рзы аоппозициа ахаҭарнакцәа аҿагыларатә акциа хацдыркит ахада иԥхьатәара дҵаны иҟаҵо. Сааҭқәак рышьҭахь урҭ ахада Иусбарҭа иажәлеит, ашәқәеи аԥенџьырқәеи ԥҽуа аҩнуҵҟа иҩналеит.
Ажьырныҳәа 10 рзы Иреиҳаӡоу аӡбарҭа ахашшааратә инстанциа ҭагалантәи алхрақәа рылҵшәақәа иашамызт ҳәа ахырҳәааит.
Ажьырныҳәа 11 рзы Аԥсны Апрокуратура хада ашьаус хацныркит Аҟәа имҩаԥысыз амассатә еилаҩеиласрақәа рзы. Аԥсны Аҳәынҭқарратә шәарҭадаратә маҵзурагьы ашьаусԥшааранӡатәии аоператив-ԥшааратәии уснагӡатәқәа рымҩаԥгара иалагеит Аҟәа ақалақь аҟны аиҳабыратә хыбрақәа аԥхасҭа аҭара аиҿкааҩцәеи уи иалахәызи ахаҿқәа рышьақәыргылареи аҭакԥхықәрахь радԥхьалареи рзы.
Ажьырныҳәа 12 рзы Аԥсны АКХ алхра ҿыцқәа хәажәкыра 22 рзы иҟалоит ҳәа рыланаҳәеит. Абри ашьҭахь Рауль Ҳаџьымбеи аоппозициа ахада Аслан Бжьаниеи еиԥылеит. Аиԥылара иалахәын Аслан Барцыц, Муҳаммад Кьылба, Алхас Кәыҵниа, иара убасгьы Рашид Нургалиев.
Ажьырныҳәа 12 ахәылбыҽха Рауль Ҳаџьымба арзаҳал инапы аҵаиҩит инапынҵақәа шышьҭеиҵо азы. Алхрақәа мҩаԥгахаанӡа атәыла ахада инапынҵақәа наигӡалоит аԥыза-министр Валери Бганба.
Иара убас шәаԥхьар ҟалоит:
Ҳагба Аԥсны аполитикатә ҭагылазаашьазы: амилаҭтә хдырра аарԥштәуп
Аҟәа имҩаԥысуаз аҿагыларатә акциазы апрокуратура ашьаус хацнаркит
АҞӘА, хәажәкыра 1 - Sputnik. Шә-тоннак рҟынӡа амимоза Аԥснынтә Урыстәылаҟа иаларгалахьеит жәабранмза иалагӡаны ҳәа аанацҳауеит "Вести-Сочи".
Иааиуа амшқәа рзы иазԥхьагәаҭоуп даҽа шә-тоннак аекспорт. Анаплакыҩцәа 200 тонна рекспорт азы адокументқәа азырхианы инарышьҭхьеит.
Аиҳарак ашәҭ аҭира хәажәкырамза иақәшәоит. Урыстәылаҟа коммерциатә хықәкала ашәҭ алагалараан ашәҟәы иҭагалатәуп. Закәаншьаҭада аиагараан ахараԥса ддыршәоит. 15 ҿаҳәара еиҳаны аҳәаа иахызго ртауар ашәҟәы иҭаргалароуп.
Амимоза аҳәаа ахыгаразы Ахәаахәҭра-ааглыхратә палатаҟынтә асертификати афито-санитартә хылаԥшра асертификати аҭахуп.
Шәачатәи аҳазалхыҩцәа административтә зинеилагара ҳәа жәаа-уск хацдыркхьеит, иаԥырҟәҟәаан тоннаки бжаки аҟынӡа амимоза закәаншьаҭада аҳәаа ахыгара.
Иара убас шәаԥхьар ҟалоит:
Амимозаз аҵарҭышагара зҭахыз аинспекторцәа рганахьала ашьаус хацыркуп
Ақыҭа – нхарҭа ҭыԥуп. Ақыҭа иахьатәи аԥсҭазаашьеи уаҵәтәи аԥеиԥши, иацу адоуҳаи иҟоу ауадаҩрақәеи ҳрылацәажәоит. Аԥсуа қыҭа азхьаԥшразы иҟаҵатәу азы ргәаанагара рҳәоит уи иадҳәалоу ауаа.
Шәазыӡырҩы аудио.
Иара убас шәаԥхьар ҟалоит:
"Сабша-мҽышала узынхаӡом" – ақыҭа ԥсҭазаара иацу ауадаҩрақәа ртәы